title: Id-Deċiżjoni tal-Parlament Ewropew, tal-Kunsill u tal-Kummissjoni, tal-Qorti tal-Ġustizzja, tal-Qorti ta' l-Awdituri, tal-Kumitat Ekonomiku u Soċjali Ewropew, tal-Kumitat tar-Reġjuni u ta' l-Ombudsman tas- 26 ta' Jannar 2005 li twaqqaf l-Iskola Ewropea ta' l-Amministrazzjoni

text:
               18.10.2005

               MT

               Il-Ġurnal Uffiċjali ta’ l-Unjoni Ewropea

               76

         ID-DEĊIŻJONI TAL-PARLAMENT EWROPEW, TAL-KUNSILL U TAL-KUMMISSJONI, TAL-QORTI TAL-ĠUSTIZZJA, TAL-QORTI TA' L-AWDITURI, TAL-KUMITAT EKONOMIKU U SOĊJALI EWROPEW, TAL-KUMITAT TAR-REĠJUNI U TA' L-OMBUDSMAN
   tas-26 ta' Jannar 2005
   li twaqqaf l-Iskola Ewropea ta' l-Amministrazzjoni
   (2005/118/KE)
   IL-PARLAMENT EWROPEW, IL-KUNSILL TA' L-UNJONI EWROPEA, IL-KUMMISSJONI TAL-KOMUNITÀ EWROPEA, IL-QORTI TAL-ĠUSTIZZJA, IL-QORTI TA' L-AWDITURI, IL-KUMITAT EKONOMIKU U SOĊJALI EWROPEW, IL-KUMITAT TAR-REĠJUNI U L-OMBUDSMAN,
   Wara li kkunsidraw l-Istatut tal-ħaddiema tal-Komunitajiet Ewropej u l-iskema applikabbli għall-aġenti l-oħra tal-Komunitajiet stabbiliti bir-Regolament tal-Kunsill (KEE, Euratom, KEFA) Numru 259/68 (1), u emendat l-aħħar bir-regolament (KE, Euratom) nru 723/2004 (2) u b' mod partikolari l-Artikolu 2 paragrafu 2 ta' l-Istatut imsemmi,
   Wara li kkunsidraw il-parir tal-Kumitat ta' l-Istatut,
   Billi:

               (1)

               Jeħtieġ li l-istituzzjonijiet jintensifikaw l-investiment tagħhom fit-taħriġ professjonali ta' l-impjegati tagħhom.

               (2)

               Koperazzjoni interistituzzjonali f'dan il-qasam tippermetti l-ħolqien ta' sinerġiji fil-livell tar-riżorsi umani u finanzjarji meħtieġa, biex b'hekk jissaħħu l-iskambji bejn l-istituzzjonijiet u d-diffużjoni tal-valuri komuni u ta' prattiċi professjonali armoniżżati.

               (3)

               Minħabba dan jeħtieġ li jingħataw lill-organiżżazzjoni interistituzzjonali komuni dawk il-meżżi li jistgħu jwasslu għal ċerti azzjonijiet fil-qasam tat-taħriġ professjonali tal-ħaddiema u aġenti oħra tal-Komunitajiet Ewropej.

               (4)

               Minħabba raġunijiet ta' ekonomija u effikaċja, jeħtieġ li din l-organiżżazzjoni tkun amministrattivament magħquda ma' organu interistituzzjonali eżistenti, cioé Uffiċċju tas-Selezzjoni tal-Ħaddiema tal-Komunitajiet Ewropej stabbilit bid-Deċiżjoni 2002/620/CE tal-Parlament Ewropew, tal-Kunsill, tal-Kummissjoni, tal-Qorti tal-Ġustizzja, tal-Qorti ta' l-Awdituri, tal-Kumitat Ekonomiku u Soċjali Ewropew, tal-Kumitat tar-Reġjuni u ta' l-Ombudsman, u dan għall-inqas għall-perjodu tal-bidu.

         IDDEĊIDEW KIF ĠEJ:
   Artikolu 1
   Twaqqif ta' l-Iskola Ewropea ta' l-Amministrazzjoni
   Hija b'dan imwaqqfa l-Iskola Ewropea ta' l-Amministrazzjoni, minn hawn 'l quddiem imsejjħa “l-Iskola”.
   Artikolu 2
   Għanijiet
   1.   L-Iskola hija responsabbli, għan-nom ta', u fil-kwadru tad-direzzjonijiet stabbiliti mill-istituzzjonijiet firmatarji tad-deċiżjoni preżenti, minn hawn 'l quddiem imsejjħin “l-istituzzjonijiet”, li tfassal u twettaq programmi ta' taħriġ professjonali fl-ottika ta' l-iżvilupp tar-riżorsi umani u ta' l-iżvilupp tal-karriera.
   2.   Biex tilħaq dak li qed jitolbu minnha l-istituzzjonijiet, l-Iskola:

               a)

               tfassal, torganiżża u tixtarr l-programmi ta' taħriġ;

               b)

               tiffaċilita il-partiċipazzjoni għall-programmi ta' taħriġ esterni;

               c)

               tista' tilħaq kull għan ieħor konness ma' u li jgħin lil missjoni tagħha.

         3.   Is-Segretarji Ġenerali ta' l-Istituzzjonijiet, ir-Reġistratur tal-Qorti tal-Ġustizzja u r-rappreżentant ta' l-Ombudsman jiddeterminaw u, fejn meħtieġ jimmodifikaw, l-oqsma ta' taħriġ li għalihom l-Iskola hija responsabbli.
   4.   Fuq talba ta' istituzzjoni, organu, uffiċċju jew agenzija, l-Iskola tista' tagħti l-assistenza tagħha bi ħlas fil-qasam tat-tfassil tat-taħriġ.
   Artikolu 3
   Talbiet u Lmenti, Metodu
   It-talbiet u l-ilmenti li joħorġu mill-eżerċizzju ta' l-għanijiet kontemplati fil-paragrafu 2 ta' l-Artikolu 2 għandhom ikunu indirizzati lill-Iskola. Kull min jixtieq jirrikorri għal dan irid jindirizza lill-Kummissjoni.
   Artikolu 4
   Amministrazzjoni Magħquda
   1.   L-Iskola hija amministrattivament magħquda ma' Uffiċċju tas-Selezzjoni tal-Ħaddiema tal-Komunitajiet Ewropej, minn hawn 'l quddiem imsejjaħ “l-Uffiċċju” (3).
   2.   L-għaqda timplika notevolment li:

               —

               il-kunsill amministrattiv ta' l-Uffiċċju jagħmel il-funzjoni tal-Kunsill amministrattiv ta' l-Iskola;

               —

               id-direttur ta' l-iskola jkun id-direttur ta' l-Uffiċċju;

               —

               il-personal ta' l-iskola huwa assenjati fuq l-impjieg ta' l-Uffiċċju;

               —

               l-irċevuti u l-infiq ta' l-Iskola huma integrati fil-baġit ta' l-Uffiċċju.

         Il-funzjonijiet previsti fis-sottoparagrafi b) u c) jinqdew mill-organi korrispondenti ta' l-Uffiċċju.
   3.   Mhux aktar tard mill-15 ta' Frar 2008, l-għaqda amministrattiva tista' tintemm permeżż ta' deċiżjoni tal-Kunsill t'Amministrazzjoni meħuda b'maġġoranza kwalifikata kif definita fil-paragrafu 5 ta' l-Artikolu 6 tad-Deċiżjoni 2002/621/KE (4) basta għall-anqas ħames istituzzjonijiet jaqblu.
   Artikolu 5
   Tħaddim fil-Prattika
   Is-Segretarji Ġenerali tal-Parlament Ewropew, tal-Kunsill, tal-Kummissjoni, tar-Reġistratur tal-Qorti tal-Ġustizzja, tas-Segretarji Ġenerali tal-Qorti ta' l-Awdituri, tal-Kumitat Ekonomiku u Soċjali Ewropew, tal-Kumitat tar-Reġjuni u tar-Rappreżentant ta' l-Ombudsman, għandhom bi ftehim jieħdu l-miżuri neċessarji biex titħaddem din id-deċiżjoni fil-prattika.
   Artikolu 6
   Dħul fis-seħħ
   Din id-deċiżjoni tidħol fis-seħħ fil-ġurnata li tiġi ppubblikata fil-Ġurnal Uffiċjali ta' l-Unjoni Ewropea.

      Magħmula Brussell, fis-26 ta' Jannar 2005

            Għall-Parlament Ewropew

            Il-president

         Josep BORRELL FONTELLES

            Għall-Kunsill

            Il-president

         Jean ASSELBORN

            Għall-Kummissjoni

            Il-president

         José Manuel BARROSO

            Għall-Qorti tal-Ġustizzja

            Il-president

         Vassilios SKOURIS

            Għall-Qorti ta' l-Awdituri

            Il-president

         Hubert WEBER

            Għall-Kumitat Ekonomiku u Soċjali

            Il-president

         Anne-Marie SIGMUND

            Għall-Kumitat tar-Reġjuni

            Il-president

         Peter STRAUB

            L-Ombudsman

         Nikiforos DIAMANDOUROS

      (1)  ĠU L 56 ta' l-4 ta' Marzu 1968, paġ.1. Regolament emendat l-aħħar bir-Regolament (KE, Euratom) numru 31/2005 (ĠU L 8 tat-12.1.2005, paġ.1).

      (2)  ĠU L 197 tas-26 ta' Lulju 2002, p.53

      (3)  ĠU L 197 tas-26 ta' Lulju 2002, p.56

      (4)  ĠU L 197 tas-26 ta' Lulju 2002, paġ. 56.


title: 2013/587/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet taċ-Ċentru Ewropew ta’ Monitoraġġ għad-Drogi u d-Dipendenza fuq id-Drogi għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/266

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet taċ-Ċentru Ewropew ta’ Monitoraġġ għad-Drogi u d-Dipendenza fuq id-Drogi għas-sena finanzjarja 2011
   (2013/587/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2011, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7-0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (4), u b’mod partikolari l-Artikolu 15 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-korpi msemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Procedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0071/2013),

               1.

               Japprova l-għeluq tal-kontijiet taċ-Ċentru Ewropew ta’ Monitoraġġ għad-Drogi u d-Dipendenza fuq id-Drogi għas-sena finanzjarja 2011;

               2.

               Jagħti istruzzjonijiet lill-President tiegħu biex jgħaddi din id-Deċiżjoni lid-Direttur taċ-Ċentru Ewropew ta’ Monitoraġġ għad-Drogi u d-Dipendenza fuq id-Drogi, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 123.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 376, 27.12.2006, p. 1.

      (5)  ĠU L 357, 31.12.2002, p. 72.


Avviż Legali Importanti

|

32005D0645

Deċiżjoni tal-Kunsill tas- 16 ta' Marzu 2005 dwar l-iffirmar u l-applikazzjoni provviżorja ta’ Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa waħda u r-Renju tal-Marokk min-naħa l-oħra biex titqies ta’ l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea

Official Journal L 242 , 19/09/2005 P. 0001 - 0001 Official Journal L 168 , 21/06/2006 P. 0282 - 0282

		Deċiżjoni tal-Kunsilltas- 16 ta' Marzu 2005dwar l-iffirmar u l-applikazzjoni provviżorja ta’ Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa waħda u r-Renju tal-Marokk min-naħa l-oħra biex titqies ta’ l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea(2005/645/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 310 tiegħu, flimkien ma’ l-ewwel frażi ta' l-ewwel sentenza ta’ l-Artikolu 300 (2),Wara li kkunsidra l-Att ta' l-Adeżjoni ta’ l-2003, u partikolarment l-Artikolu 6 (2),Wara li kkunsidra l-proposta tal-Kummissjoni,Billi:(1) Fl- 10 ta’ Frar 2004, il-Kunsill awtorizza lill-Kummissjoni sabiex tinnegozja mal-Marokk, f’isem il-Komunitajiet Ewropej u l-Istati Membri tagħhom, Protokoll li jimmodifika l-Ftehim ta’ Assoċjazzjoni Ewro-Mediterranju bejn il-Komunitajiet Ewropej u l-Istati Membri tagħhom min-naħa waħda u l-Marokk min-naħa l-oħra [1] sabiex titqies l-adeżjoni ta’ l-Istati Membri l-ġodda fl-UE.(2) Dawn in-negozjati waslu fi tmiemhom għas-sodisfazzjon tal-Kummissjoni.(3) It-test tal-Protokoll negozjat mal-Marokk jipprovdi fl-Artikolu 12 (2 għall-applikazzjoni provviżorja tal-Protokoll qabel id-dħul fis-seħħ tiegħu.(4) B’riżerva għall-konklużjoni eventwali tiegħu f’data ulterjuri, il-Protokoll għandu jiġi ffirmat f’isem il-Komunitajiet u jiġi applikat b’mod provviżorju.IDDEĊIEDA:Artikolu 1Il-President tal-Kunsill qiegħed hawn jiġi awtorizzat jaħtar il-persuna/i bis-setgħa li tiffirma/jiffirmaw, f’isem il-Komunitajiet Ewropej u l-Istati Membri tagħhom, il-Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa waħda u r-Renju tal-Marokk min-naħa l-oħra biex titqies l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea [2].Artikolu 2Il-ftehim jiġi applikat b’mod provviżorju mill- 1 ta’ Mejju 2004, bil-kondizzjoni li jiġi eventwalment konkluż f’data aktar ‘il quddiem.Magħmula fi Brussel, nhar is- 16 ta’ Marzu 2005.Għall-KunsillIl-PresidentJ. Asselborn[1] ĠU L 70, 18.3.2000, p. 1.[2] Ara paġna 2 ta’ dan il-Ġurnal Uffiċjali.--------------------------------------------------


title: Deċiżjoni tal-Kumitat Permanenti ta’ l-Istati ta’ l-EFTA Nru 1/2006/KP tas- 27 ta’ April 2006 dwar il-verifika ta’ proġetti skond il-Mekkaniżmu Finanzjarju (2004–2009)

text:
               8.5.2008

               MT

               Il-Ġurnal Uffiċjali ta’ l-Unjoni Ewropea

               L 122/30

         DEĊIŻJONI TAL-KUMITAT PERMANENTI TA’ L-ISTATI TA’ L-EFTA
   Nru 1/2006/KP
   tas-27 ta’ April 2006
   dwar il-verifika ta’ proġetti skond il-Mekkaniżmu Finanzjarju (2004–2009)
   IL-KUMITAT PERMANENTI TA’ L-ISTATI TA’ L-EFTA
   Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li Jaġġusta l-Ftehim dwar iż-Żona Ekonomika Ewropea, minn hawn 'il quddiem il-Ftehim taż-ŻEE;
   Wara li kkunsidra l-Ftehim dwar il-parteċipazzjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u tar-Repubblika tas-Slovakkja fiż-Żona Ekonomika Ewropea, minn hawn 'il quddiem il-Ftehim dwar it-Tkabbir taż-ŻEE; (1)

   Wara li kkunsidra l-Protokoll 38a dwar il-Mekkaniżmu Finanzjarju taż-ŻEE inserit fil-Ftehim taż-ŻEE mill-Ftehim dwar it-Tkabbir taż-ŻEE;
   Wara li kkunsidra l-Ftehim bejn ir-Renju tan-Norveġja u l-Komunità Ewropea dwar Mekkaniżmu Finanzjarju Norveġiż għall-perjodu 2004–2009; (2)

   Wara li kkunsidra d-Deċiżjoni tal-Kumitat Permanenti ta’ l-Istati ta’ l-EFTA Nru. 1/2004/KP tal-5 ta’ Frar 2004 li Tistabbilixxi Uffiċċju għall-Mekkaniżmu Finanzjarju taż-ŻEE u l-Mekkaniżmu Finanzjarju Norveġiż;
   Wara li kkunsidra d-Deċiżjoni tal-Kumitat Permanenti ta’ l-Istati ta’ l-EFTA Nru 4/2004/KP tat-3 ta’ Ġunju 2004 li tistabbilixxi Kumitat dwar il-Mekkaniżmu Finanzjarju;
   Wara li kkunsidra d-Deċiżjoni tal-Kumitat ta’ l-ESA/Qorti Nru 15/2005 tat-22 ta’ Diċembru 2005 dwar il-mandat tal-Bord ta’ l-Awdituri ta’ l-EFTA (Stati Membri ta’ l-EFTA li huma membri taż-ŻEE);
   IDDEĊIEDA KIF ĠEJ:
   Artikolu 1
   Il-Bord ta’ l-Awdituri għandu jaġixxi bħala l-awtorità suprema għall-verifika ta’ proġetti taħt il-Mekkaniżmu Finanzjarju taż-ŻEE 2004 - 2009 (minn hawn 'il quddiem “il-Mekkaniżmu Finanzjarju taż-ŻEE”). Dan jinkludi l-verifika ta’ proġetti fl-Istati Benefiċjarji, il-ġestjoni tal-Proġetti mill-Istati Benefiċjarji u l-implimentazzjoni tal-Mekkaniżmu Finanzjarju taż-ŻEE. Il-Bord ta’ l-Awdituri għandu wkoll iwettaq verifika tal-ġestjoni tal-Mekkaniżmu Finanzjarju taż-ŻEE mill-Uffiċċju tal-Mekkaniżmu Finanzjarju.
   Artikolu 2
   Il-Bord ta’ l-Awdituri għandu jikkonsisti f'ċittadini ta’ l-Istati ta’ l-EFTA li jkunu partijiet fil-Ftehim taż-ŻEE u preferibilment membri ta’ l-istituzzjonijiet supremi tal-verifika ta’ l-Istati ta’ l-EFTA. M'għandu jkun hemm l-ebda dubju dwar l-indipendenza tagħhom. Uffiċjal ta’ l-EFTA ma jistax jiġi maħtur awditur qabel intervall ta’ tlett snin mit-tmiem tal-kariga tiegħu ma’ kwalunkwe istituzzjoni ta’ l-EFTA.
   Artikolu 3
   Il-membri tal-Bord ta’ l-Awdituri li jwettqu verifiki skond l-Artikolu 1 għandhom ikunu l-istess persuni li jiġu maħtura fi, u għal, l-istess terminu, stabbilit fid-Deċiżjoni tal-Kumitat ta’ l-ESA/Qorti, Nru 15/2005 tat-22 ta’ Diċembru 2005.
   Artikolu 4
   Il-membri tal-Bord ta’ l-Awdituri għandhom ikunu kompletament indipendenti fil-qadi ta’ dmirijiethom.
   Artikolu 5
   Il-membri tal-Bord ta’ l-Awdituri għandhom jikkooperaw mill-qrib mal-persuna jew persuni fdati bil-verifiki korrispondenti taħt il-Mekkaniżmu Finanzjarju Norveġiż għall-perjodu 2004–2009 fil-verifika ta’ attivitajiet relatati maż-żewġ Mekkaniżmi Finanzjarji.
   Artikolu 6
   In-nefqa fir-rigward ta’ verifiki xierqa u proporzjonati msemmija fl-Artikolu 1 għandha tkun iffinanzjata mill-baġit amministrattiv tal-Mekkaniżmu Finanzjarju taż-ŻEE. Abbażi ta’ baġit propost mill-Bord ta’ l-Awdituri u rakkomandazzjoni mill-Kumitat tal-Mekkaniżmu Finanzjarju, il-Kumitat Permanenti għandu jiddeċiedi dwar l-ammont li għandu jingħata għal dan l-iskop.
   Artikolu 7
   Il-Bord ta’ l-Awdituri jista' jqabbad esperti esterni sabiex jgħinuh. L-esperti esterni jridu jissodisfaw l-istess kriterji ta’ indipendenza u jikkonformaw ma’ l-istess dmir ta’ kooperazzjoni stipulat fl-Artikolu 5 bħall-membri tal-Bord ta’ l-Awdituri.
   Artikolu 8
   Il-Bord ta’ l-Awdituri għandu jirrapporta lill-Kumitat Permanenti ta’ l-Istati ta’ l-EFTA dwar il-verifika msemmija fl-Artikolu 1. Huwa jista' jressaq proposti għal azzjoni.
   Artikolu 9
   Il-Bord ta’ l-Awdituri għandu jipproponi t-termini ta’ referenza tiegħu dwar il-verifika msemmija fl-Artikolu 1 u jressaqhom quddiem il-Kumitat Permanenti ta’ l-Istati ta’ l-EFTA għall-adozzjoni.
   Artikolu 10
   Din id-Deċiżjoni għandu jkollha effett immedjat.
   Artikolu 11
   Din id-Deċiżjoni għandha tiġi ppubblikata fis-Sezzjoni ŻEE u fis-Suppliment ŻEE tal-Ġurnal Uffiċjali ta’ l-Unjoni Ewropea.

      Magħmul fi Brussell, 27 ta’ April 2006.

            Għall-Kumitat Permanenti

            Iċ-Chairman

         Stefán Haukur JÓHANNESSON

            Is-Segretarju Ġenerali

         William ROSSIER

      (1)  ĠU L 130, 29.4.2004, p. 11 u s-Suppliment taż-ŻEE Nru 23, 29.4.2004, p. 1.

      (2)  ĠU L 130, 29.4.2004, p. 81 u s-Suppliment taż-ŻEE Nru 23, 29.4.2004, p. 58.


title: 2014/557/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima VIII — L-Ombudsman Ewropew

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/139

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima VIII — L-Ombudsman Ewropew
   (2014/557/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2012 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2012 (COM(2013) 570 — C7-0280/2013) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2012, flimkien mar-risposti tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet kif ukoll il-legalità u r-regolarità tat-tranżazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2012 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165 u 166 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0225/2014),

               1.

               Jagħti l-kwittanza lill-Ombudsman Ewropew għall-implimentazzjoni tal-baġit tal-Ombudsman Ewropew għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 56, 29.2.2012.

      (2)  ĠU C 334, 15.11.2013, p. 1.

      (3)  ĠU C 331, 14.11.2013, p. 1.

      (4)  ĠU C 334, 15.11.2013, p. 122.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.


title: Deċiżjoni (UE) 2017/1668 tal-Parlament Ewropew tas-27 ta' April 2017 dwar l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/224

         DEĊIŻJONI (UE) 2017/1668 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għall-Kontroll tas-Sajd għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Kontroll tas-Sajd għas-sena finanzjarja 2015, flimkien mat-tweġiba tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0067/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 768/2005 tas-26 ta' April 2005 li jistabbilixxi Aġenzija Komunitarja għall-Kontroll tas-Sajd u li jemenda r-Regolament (KEE) Nru 2847/93 li jistabbilixxi sistema ta' kontroll li tapplika għall-Politika Komuni tas-Sajd (4), u b'mod partikolari l-Artikolu 36 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għas-Sajd (A8-0100/2017),

               1.

               Japprova l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 93.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 128, 21.5.2005, p. 1.

      (5)  ĠU L 328, 7.12.2013, p. 42.